16. ΝΟΜΟΘΕΤ.ΔΙΑΤΑΓΜΑ της 26/30 Ιουλ. 1925 Περί διακανονισμού των μεταξύ του Ελληνικού Δημοσίου και της Εταιρείας Μονοπωλίου άλατος Θράκης υφισταμένων εκκρεμών διαφορών και περί καθορισμού της καταβλητέας αποζημιώσεως επί των εργολαβιών καλλιεργείας αλυκών. Άρθρ.1-4.(Διατάξεις προσωρινής ισχύος). Άρθρ.5.-Εν περιπτώσει μη παραλαβής υπό του Δημοσίου ολοκλήρου της παραχθείσης καθ’ έκαστον έτος ποσότητος άλατος εντός του έτους από της πρώτης καταμετρήσεως, το τυχόν υπάρχον άλας κατά την εποχήν εκείνην κυβίζεται υποχρεωτικώς υπό των οριζομένων υπαλλήλων υπό του Υπουργείου Εθνικής Οικονομίας, εφ’ όσον είναι δυσχερής ο δια ζυγίσεως προσδιορισμός της ποσότητος αυτού και επί τη βάσει του κυβισμού τούτου καταβάλλεται η υπολειπομένη και κρατηθείσα αποζημίωσις εις τους εργολάβους. Άρθρ.6.-1.Εις το κατά το άρθρον 6 του Νόμ. 2945 «περί συμπληρώσεως των περί προσωπικού των αλυκών διατάξεων κλπ.» Γνωμοδοτικόν Συμβούλιον θα λαμβάνωσι μέρος αντί του Διευθυντού Μεταλλείων και τηματάρχου δημοσίων εκμεταλλεύσεων, οι αρμόδιοι διευθυντής και τμηματάρχης. 2.Πάσα κατά τας κειμένας νομίμους διατάξεις αρμοδιότης του Συμβουλίου Μεταλλείων προκειμένου περί αλυκών, ασκείται εφεξής υπό του Γνωμοδοτικού Συμβουλίου αλυκών. Η ετέρα των θέσεων λογιστών της υπηρεσίας μεταλλείων υπάγεται εφεξής εις την διεύθυνσιν αλυκών και αλιείας επανερχομένης δια την πρώτην εφαρμογήν της παρούσης εν ισχύϊ της διατάξεως του άρθρ. 27 παρ. α΄του Νόμ. 1577. 3.Προκειμένου περί κανονισμού της εις εργολάβους καλλιεργείας αλυκών ή μεταφοράς αλάτων δοθησομένης αυξήσεως αμοιβής εν τη σχετική συνεδριάσει του Συμβουλίου λαμβάνουσι μέρος και οι εις το κατά τον Νόμ. 186 Διοικητικόν Δικαστήριον των Μεταλλείων συμμετέχοντες εφέται και εν εκ των μελών της Επιτροπής Κρατικών προμηθειών υποδεικνυόμενον υπό της Επιτροπής ταύτης. Κατά την προκειμένην περίπτωσιν δια την απαρτίαν του Συμβουλίου απαιτείται ή παρουσία τουλάχιστον επτά μελών. Άρθρ.7.-Εις τους επιτηρητάς των αλυκών, εν αις δεν υπάρχει οίκημα προς εγκατάστασίν των, διαμένοντας δε ένεκα τούτου εις πόλεις ή χωρία απέχοντα της αλυκής πλέον των τεσσάρων χιλιομέτρων, καταβάλλονται οδοιπορικά έξοδα μεταβάσεως και επανόδου, βάσει του Νόμ. 2494 «περί προσωπικού των πολιτικών Υπουργείων». Εις τους επιτηρητάς τούτους δεν καταβάλλεται και ημερησία αποζημίωσις. «Το ούτω πληρωθέν άλας μέχρι της δια ζυγίσεως παραδόσεώς του εξακολουθεί να παραμένη εν ταις αλυκαίς υπ’ ευθύνην και δια λογαριασμόν των εργολάβων, υποχρέων εις επιστροφήν των επί πλέον ληφθέντων χρηματικών ποσών, εάν εκ της δια ζυγίσεως παραδόσεως αποδειχθή ότι η ποσότης του άλατος ήτο μικροτέρα της πληρωθείσης δυνάμει του δευτέρου κυβισμού, δικαιουμένων δε εις πληρωμήν της υπολοίπου αμοιβής, εάν η ποσότης αύτη ευρεθή μεγαλυτέρα». Η εντός «» περίοδος αντικατεστάθη ως άνω δια του άρθρ.7 Ν.Δ. 13/13 Νοεμ. 1927. Άρθρ.8.-(Προσωρινής ισχύος). 